પોલીસે આ દરમિયાન સંદીપની પત્નીને જે મોબાઇલનંબર પરથી ફોન આવતો હતો તેના આધારે વડોદરાના તાંદલજા વિસ્તારમાં રહેતા આસીફ સલીમ વોરાની ઘરપકડ કરી હતી. જ્યારે અન્ય તમામ ફરાર થઇ ગયા હતા. તેની પૂછપરછ કરતાં અપહરણકારોમાં અરવિંદ જૈન તથા તેના સાથીદારો હોવાનો ઘટસ્ફોટ થયો હતો. સંદીપકુમારે તેની નોકરી છોડીને અન્ય કોઇના માટે કામ કરતો હોવાના કારણે અરવિંદ જૈનને ધંધામાં નુકસાન થતુ હોવાથી સંદીપકુમારનું અપહરણ કરવામાં આવ્યુ હોવાનું આસીફ વોરાએ પોલીસને જણાવ્યુ હતુ.